सरकार बरोधी प्रदर्शन दे कारण शुक्रवार थमां पटाया च होने आह्‌ली दक्षिण पूर्व एशियाई देशें दे संगठन ‘आसियान’ दे शिखर सम्मेलन गी स्थगित करी देना पेआ हा। ऐतवार गी प्रधानमंत्री वेजाजीवा प्रदर्शनकारियें दे हमले च बाल-बाल बची गे हे। प्रदर्शनकारियें दे गृह मंत्रालय दे बाह्‌र श्री वेजाजीवा दी कार उप्पर बी हमला कीता हा। प्रदर्शनकारी श्री वेजाजीवा दी सरकार गी उखाड़ियै नमें चुनांऽ करोआने दी मंग करै दे न।